Rahonavis

Rahonavis je vyhynutý rod malého dravého dinosaura z čeľade Dromaeosauridae. Žil v období vrchnej kriedy (stupeň mástricht, pred približne 70 Ma) na území dnešného severozápadného Madagaskaru. Jeho jediným druhom je Rahonavis ostromi.

 Opis 
Rahonavis bol malý dinosaurus zhruba rovnakej veľkosti ako „pravták“ Archaeopteryx. Patril pravdepodobne k podčeľadi Unenlagiinae, charakteristickej výrazne „vtáčím“ výzorom. Tomu zodpovedá aj prítomnosť operenia u tohto dinosaura, preukázaného chemickou analýzou v roku 1999. Je dokonca možné, že Rahonavis bol už schopný nejakej formy aktívneho letu, pretože jeho svaly a úpony predných končatín boli zrejme schopné „mávavých“ pohybov krídlami.

 V kultúre 
Rahonavis sa objavuje v tretej epizóde amerického televízneho dokumentu Vláda dinosaurov z roku 2011.

 Zaujímavosti 
 Pôvodne mu dali nálezcovia meno „Rahona“. Keď sa však ukázalo, že nositeľom tohto mena už je istý druh nočného motýľa, zmenili ho na Rahonavis.

 Galéria 

 Referencie 


 Zdroj 


Kategória:Dromaeosauridae
Kategória:Operené dinosaury
Kategória:Kriedové dinosaury
Kategória:Dinosaury z Afriky